Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1484

7. Az alapképzési szak képzési célja, az elsajátítandó szakmai kompetenciák: A képzés célja műszaki menedzserek képzése, akik megfelelő természettudományi, műszaki tudományi, gazdálkodási és szervezéstudományi ismeretekkel rendelkeznek a termékek és szolgáltatások anyagi, informatikai, pénzügyi és humán folyamatai integrált megoldásához, továbbá kellő mélységű elméleti ismeretekkel rendelkeznek a képzés második ciklusban történő folytatásához. A műszaki menedzserek ismerik: - a műszaki és menedzsment terület alapfogalmait és fő összefüggéseit, - a termelési, szolgáltató folyamatok reál, humán, illetve gazdasági és társadalmi összefüggéseit, - a szervezetek működési elveit, - a szervezetekben a műszaki, gazdasági és menedzsment jellegű tevékenységeket, azok összefüggéseit, - a termelő és szolgáltató vállalkozások alapításához és menedzseléséhez szükséges ismereteket, - a kapcsolódó tudományok (pl. szociológia, pszichológia, jog) és a műszaki és menedzsment tudományok határterületeinek elveit és eredményeit, - a környezetvédelem, munkavédelem, minőségügy, iparjogvédelem, valamint a fogyasztóvédelem követelményeit. Alapfokozat birtokában a műszaki menedzserek képesek, illetve alkalmasak: - műszaki technológiai, gyártási, logisztikai, minőségbiztosítási és informatikai folyamatok irányítására, szervezésére, ellenőrzésére, - üzleti tervek készítésére, - döntés-előkészítési feladatok elvégzésére, - innovációs stratégiák megvalósítására, - munkahelyi csoportok irányítására, - információ menedzselésére, - emberi erőforrás menedzselés feladatainak ellátására, - számviteli rendszer áttekintésére, - a termelésmenedzsment operatív feladatainak ellátására, termelő és szolgáltató tevékenység nyújtására, - a minőségi és hatékonysági mutatók meghatározására, - az egyenlő esélyű hozzáférés elvének alkalmazására, - a versenytársak, a termékek, a piacra lépési lehetőségek elemzésére. A szakon végzettek rendelkeznek együttműködő, kapcsolatteremtő képességgel, kommunikációs készséggel, idegennyelv-tudással, felelősségtudattal, minőségtudattal, értékelési és önértékelési, analizáló és szintetizáló képességgel.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes